fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kunnat ovat suomalaisten terveyden, hyvinvoinnin ja turvallisuuden perusta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Hyvinvoinnin ja terveyden edistämisen johtaminen
Hyvinvointi, terveys ja turvallisuus syntyvät ja niitä ylläpidetään ihmisten arjessa ja arjen ympäristöissä – siis kunnissa. Kuntalaisten hyvinvointi ja terveys ovat avainasemassa, kun pohditaan kunnan elinvoimaisuutta, sillä hyvinvoivat ja terveet asukkaat tuovat kuntaan myös veroeuroja. Hyvinvoiva kunta on elinvoimainen kunta.
Hyvinvoinnin, terveyden ja turvallisuuden edistäminen sekä eriarvoisuuden kaventaminen (hyte-työ) ja ehkäisevä päihdetyö ovat tärkeitä kuntien ja julkisten sosiaali- ja terveyspalveluiden lakisääteisiä tehtäviä.
Kuntapäättäjänä vaikutat asukkaiden hyvinvointiin ja terveyteen
Kuntapäättäjänä olet vastuussa kunnan vision ja strategian toteuttamisesta. Onko kunnassasi hyvä kasvaa, opiskella, elää, yrittää, työskennellä ja vanheta?
Sinun tulee asettaa hyvinvoinnille tavoitteet ja varmistaa riittävät resurssit hyvinvointiin. Kuntalaisten hyvinvointia ja sen eri osa-alueita kannattaa seurata vuosittain ja tarkentaa eri toimialojen hyvinvointityötä toiminta- ja taloussuunnittelussa.
Hyvinvoinnin ja terveyden edistämisen johtaminen
Kunnat huolehtivat muun muassa kiusaamisen ehkäisystä ja terveellisestä ruokatarjonnasta koulussa, käsien pesun ohjeistuksesta varhaiskasvatuksessa, katujen hiekoituksesta, kaupunkipyöristä ja taidemuseoista ja nuorten päihteettömistä kohtaamispaikoista.
Kuntapäättäjänä sinun on hyvä ymmärtää, että useimmilla päätöksillä, joita kunnassa tehdään, vaikutetaan joko suoraan tai välillisesti asukkaiden hyvinvointiin ja terveyteen.
Eivätkä kuntalaiset todellakaan ole homogeeninen joukko – kuntapäätökset vaikuttavat kunnassa asuviin erilaisiin ihmisryhmiin eri tavoin. Tähän pohdintaan on avuksi työkaluja, esimerkiksi päätösten vaikutusten ennakkoarviointi.
Kuntalaisia ja kuntaa kuormittavat päihdehaitat haltuun ehkäisevällä työllä
Alkoholin riskikäyttö, tupakka- ja nikotiinituotteiden ja huumausaineiden käyttö sekä rahapelaaminen kuormittavat monin tavoin kuntalaisia, lähiyhteisöjä ja kuntataloutta.
Päättäjänä vastaat siitä, että kunnassasi johdetaan suunnitelmallisesti ehkäisevää päihdetyötä ja koordinointia tukevat perusrakenteet ovat kunnossa. Suuri osa kunnista onkin laittanut lakisääteiset ja suosituksen mukaiset perusrakenteensa kuntoon.
Mutta rakenteet pitäisi saada myös elämään.
Ovatko kuntasi rakenteet siis sellaiset, että niillä varmistetaan arkiympäristöissä tehdyn työn aktiivisuus, laatu ja suunnitelmallisuus?
Onko kuntasi varhaiskasvatuspaikoissa luotu selkeä toimintamalli vanhempien huolta herättävän päihteiden käytön puheeksiottamiseksi ja lapselle tuen tarjoamiseksi?
Onko kouluissa ja oppilaitoksissa toimivat ehkäisevän päihdetyön ja päihde- ja pelikasvatuksen keinot käytössä?
Jalkautuuko nuorisotyö nuorten pariin ja miten huolta herättävä päihteiden käyttö otetaan puheeksi nuorisotyössä?
Ovatko urheilu- ja liikuntaseurat linjanneet päihteiden ja tupakka- ja nikotiinituotteiden käytöstä toiminnassaan?
Toimiiko kunnassasi ikärajavalvonta ja onko pohdittu keinoja humalahaittojen ehkäisemiseksi yhteistyössä elinkeinon ja valvontaviranomaisten kanssa?
Miten kunnassasi ylipäätään kohdataan eri-ikäisiä päihteitä käyttäviä ja heidän läheisiään: onko puhe kunnioittavaa?
Onko heille tarjolla tukea matalalla kynnyksellä? Löydämmekö eri taustoista tulevat avun tarpeessa olevat ajoissa?
Ovatko kuntalaiset itse mukana ehkäisevän päihdetyön suunnittelussa ja toteuttamisessa?
Ehkäisevä päihdetyö muuttuu todeksi varhaiskasvatuksessa, kouluissa ja oppilaitoksissa, nuorisotyössä, työpaikoilla, harrastetoiminnassa ja lähiympäristöissä.
Kunnan hyvinvointi ja elinvoima tarvitsee lakisääteistä ehkäisevää päihdetyötä
Tulevaisuudessa yhteistyötä hyvinvointialueiden kanssa
Meneillään oleva sosiaali- ja terveydenhuollon uudistus painottaa edelleen kuntien tärkeää roolia hyvinvoinnin ja terveyden edistämisessä sekä ehkäisevässä päihdetyössä.
Kuntien ei tarvitse kuitenkaan huolehtia tästä kokonaisuudesta yksin, vaan tulevat hyvinvointialueet tarjoavat kunnille tehtävään tukea ja sitä toteutetaan yhteistyössä.
Kuntavaalit 2021 -blogisarjassamme pohdimme kuntien muuttuvaa roolia.
Nella Savolainen erityisasiantuntija Hyvinvoinnin ja terveyden edistäminen, THL
Jaana Markkula kehittämispäällikkö Päihteet ja riippuvuudet, THL
Tapani Kauppinen kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.